79/607/ETY: Komission päätös, tehty 30 päivänä toukokuuta 1979, yhteisössä raakaöljyn ja öljytuotteiden hintojen tiedottamiseen ja neuvotteluihin sovellettavasta yhteisön menettelystä annetun direktiivin 76/491/ETY täytäntöönpanosta tehdyn päätöksen 77/190/ETY muuttamisesta



Virallinen lehti nro L 170 , 09/07/1979 s. 0001 - 0004

Suomenk. erityispainos Alue 12 Nide 2 s. 0015

Kreikank. erityispainos: Luku 12 Nide 2 s. 0009

Ruotsink. erityispainos Alue 12 Nide 2 s. 0015

Espanjank. erityispainos: Luku 12 Nide 3 s. 0158

Portugalink. erityispainos: Luku 12 Nide 3 s. 0158



KOMISSION PÄÄTÖS, tehty 30 päivänä toukokuuta 1979, yhteisössä raakaöljyn ja öljytuotteiden hintojen tiedottamiseen ja neuvotteluihin sovellettavasta yhteisön menettelystä annetun direktiivin 76/491/ETY täytäntöönpanosta tehdyn päätöksen 77/190/ETY muuttamisesta (79/607/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisössä raakaöljyn ja öljytuotteiden hintojen tiedottamiseen ja neuvotteluihin sovellettavasta yhteisön menettelystä 4 päivänä toukokuuta 1976 annetun neuvoston direktiivin 76/491/ETY () ja erityisesti sen 7 artiklan, sekä katsoo, että direktiivin 76/491/ETY 7 artiklassa säädetään, että komissio antaa täytäntöönpanosäädökset muun muassa direktiivin 1 artiklassa säädettyjen ilmoitusten muodosta, sisällöstä ja kaikista muista ominaisuuksista, komission 26 päivänä tammikuuta 1977 antamassa päätöksessä 77/190/ETY () määrätään, että ilmoitukset, jotka jäsenvaltioiden on toimitettava, on laadittava liitteessä esitettyjen kyselylomakemallien mukaisesti, ja päätöksen 77/190/ETY tekemisen jälkeen saadut kokemukset ovat osoittaneet, että on välttämätöntä parantaa yhteisön menettelyä raakaöljyn hintojen tiedottamisesta sellaiseksi kuin se on tässä päätöksessä, erityisesti raakaöljyn alkuperälaadun, lastauspäivämäärien sekä raakaöljyn ja öljytuotteiden hinnan muodostajien erityisesti lastaus- ja rahtimaksujen osalta, ON TEHNYT TÄMÄN PÄÄTÖKSEN: 1 artikla Muutetaan päätöksen 77/190/ETY liite lisäämällä siihen tämän päätöksen liitteenä oleva taulukko 1 a, jonka otsikko on "Raakaöljyn hinta lastauspäivän mukaan". 2 artikla Tämä päätös on osoitettu kaikille jäsenvaltioille. Tehty Brysselissä 30 päivänä toukokuuta 1979. Komission puolesta Guido BRUNNER Komission jäsen ()() () EYVL N:o L 140, 28.5.1976, s. 4 () EYVL N:o L 61, 5.3.1977, s. 34 LIITE >TAULUKON PAIKKA> HUOMAUTUKSIA TAULUKKOON 1. Otsikon "Raakaöljytyypit ja API-tiheys (American Petroleum Institute)" alle kuuluu erilaisia raakaöljylaatuja. API-nimellispainon merkintä osoittaa kunkin raakaöljytyypin laadun. 2. Jokaisella rivillä 1 P19 on tiettyjen tuontiraakaöljyiksi määriteltyjen tyyppien tiedot lukuun ottamatta raakaöljyjä, jotka ovat kauttakulkumatkalla toisiin jäsenvaltioihin tai joiden määräpaikkana on kolmas maa. Tiedot vastaavat direktiiviin 76/491/ETY merkittyjä tietoja. Rivi 20 "Muut maahantuodut raakaöljyt" koskee kaikkia kolmansista maista tuotuja raakaöljyjä, joiden tietoja ei ole riveillä 1 P19, sekä toisesta jäsenvaltiosta lähtöisin olevia raakaöljyjä. Rivi 24 koskee taulukossa lueteltujen raakaöljyjen kokonaismäärää. Jokaisen raakaöljytyypin tietojen a ja b kohdat on tarkoitettu kuvaavimman hinnoitellun raakaöljytyypin kaupalliseen laatuun liittyvien merkintöjen tekemiseen (). Kohtaan "c Muut" merkitään muiden laatujen tiedot niin, että a, b ja c kohtiin sisältyvät kaikki ne merkinnät, jotka esiintyvät direktiivin taulukon 1 riveillä. 3. Otsikko "Kuukauden tuonti" käsittää määrätyn kuukauden aikana purettujen raakaöljylastien määrä- ja hintamerkinnät. Otsikko "Kuukauden aikana lastattu" käsittää saman määrätyn kuukauden aikana lastattujen ja purettujen raakaöljylastien määrä- ja hintamerkinnät. Otsikko "Edellisen kuukauden aikana lastattu" käsittää määrätyn kuukauden aikana purettujen, mutta edellisen kuukauden aikana lastattujen tuontiöljylastien määräja hintamerkinnät. Otsikko "Viimeistä edellisen ja sitä edeltävän kuukauden aikana lastattu" käsittää määrätyn kuukauden aikana purettujen, mutta viimeistä edellisen tai sitä edeltävän kuukauden aikana lastattujen tuontiöljylastien määrä- ja hintamerkinnät. 4. "Lastatulla kokonaismäärällä" tarkoitetaan määrätyn kuukauden aikana maahantuodun jokaisen raakaöljytyypin konossementissa olevia kokonaismääriä (on a Bill of Lading basis). "Lastatulla määrällä" tarkoitetaan kyseessä olevan kuukauden aikana maahantuodun ja seuraavan kuukauden aikana purettavan jokaisen raakaöljytyypin konossementissa olevia kokonaismääriä (on a Bill of Lading basis). "Fob-hinnoilla" tarkoitetaan tosiasiallisesti laskutettuja hintoja lastaussatamassa. Fob-hinta on hinta, jonka yritykset ovat tosiasiallisesti maksaneet tai jonka ne odottavat joutuvansa maksamaan alennukset vähennettyinä. "Keskimääräisellä fob Phinnalla" tarkoitetaan kuukauden keskimääräisiä määrien mukaan painotettuja, lastaushetkellä voimassa olevia hintoja. Ne lasketaan sopivimmista valuuttakursseista, jotta saadaan raakaöljyn kuvaavimmat hintamerkinnät. Dollarin kuukauden keskimääräinen valuuttakurssi ilmoitetaan taulukon alareunassa. "Korottomalla maksuajalla" tarkoitetaan maksuaikaan korottomana myönnettyjä päiviä, jotka eivät aiheuta kustannuksia raakaöljyn maksuun. () Esimerkiksi: rivillä 10: Libya 40° Zovetina 42° Brega 40° Es Sider 37° Sarrir 36° Amna 36° () Esimerkiksi: rivillä 12: Nigeria: Nigeria light 37° Escravos 36° Nigeria Forcados 31° Nigeria medium 26°